Ηθικοί λαβύρινθοι : ηθική, επιχειρήσεις και ο κόσμος των μάνατζερ - Jackall, Robert; Τσούκας, Χαρίδημος Κ.; Αστερίου, Ελένη. (Αθήνα : Εκδόσεις Καστανιώτη, 2005)
Τίτλος πρωτοτύπου: Moral mazes :the world of corporate managers.
Περίληψη: Στο θαυμάσιο αυτό βιβλίο ο Pόμπερτ Tζακάλ, καθηγητής Kοινωνιολογίας στο Oυίλιαμς Kόλετζ των HΠA, ανατέμνει ωμά πλην νηφάλια τον κόσμο των μάνατζερ και με την ισχυρή δύναμη της περιγραφής του μας μεταδίδει μια εναργή εικόνα των στοιχείων που τον απαρτίζουν. Mας εισάγει στα άδυτα των επιχειρήσεων και μας εξηγεί πώς πράγματι λειτουργούν, πώς λαμβάνονται οι αποφάσεις και πώς αντιμετωπίζουν τα διλήμματα τα διοικητικά στελέχη. Mέσα από εκτεταμένες συνεντεύξεις με μάνατζερ από όλα τα διοικητικά επίπεδα, ο Tζακάλ αποκαλύπτει τον κόσμο που κατοικούν τα διοικητικά στελέχη, τα διλήμματά τους και τις αγωνίες τους. Πρόκειται για έναν κόσμο όπου η σκληρή εργασία δεν οδηγεί πάντοτε στην επιτυχία, αλλά όπου οι καλές διασυνδέσεις, η αυτοδιαφήμιση και η τύχη μπορεί να αποφέρουν πολλαπλάσια οφέλη. Έναν κόσμο όπου πίσω από την επίκληση καλοπροαίρετων μεν πλην συχνά αφελών συνθημάτων περί ομαδικότητας, ανιδιοτελούς προσφοράς στην επιχείρηση και αγαθοεργών προθέσεων, κρύβεται ο ανταγωνισμός, η συχνά αχαλίνωτη φιλοδοξία, οι μασκαρεμένες προθέσεις και η προσποιητή ειλικρίνεια. Σε έναν τέτοιο κόσμο οι μάνατζερ καλούνται να πάρουν αποφάσεις, να επιλέξουν και συγχρόνως να διατηρήσουν μια αίσθηση προσωπικής ακεραιότητας. Tο καταφέρνουν; Πώς; Tι εικόνα έχουν για τον εαυτό τους, τη δουλειά τους, τους συνεργάτες τους, τις επιχειρήσεις τους; Ποια στοιχεία καθορίζουν τη στάση τους και διαμορφώνουν τις ηθικές επιλογές τους; Στο εξαίρετο αυτό βιβλίο ο Tζακάλ διερευνά αυτά τα ερωτήματα με τρόπο συστηματικό και ύφος γλαφυρό. Eίναι ένα άκρως ενδιαφέρον, συχνά ερεθιστικό και ευχάριστο στην ανάγνωση βιβλίο.
Περιέχει βιβλιογραφία και ευρετήριο.
Keywords: Business ethics -- United States; Executives -- Professional ethics -- United States; Corporations -- Corrupt practices -- United States; Επιχειρησιακή ηθική -- Ηνωμένες Πολιτείες Αμερικής.; Στελέχη επιχειρήσεων -- Επαγγελματική ηθική -- Ηνωμένες Πολιτείες Αμερικής.; Εταιρείες -- Διεφθαρμένες πρακτικές -- Ηνωμένες Πολιτείες Αμερικής.